הוועדה המיוחדת לעניין הצעות חוק מסוימות שהועברו לדיון בה, כנסת 20, פרוטוקול מספר 93, 2016-12-28 14:30

אלי כהן: צהריים טובים.

אלי כהן: אני מבקש לפתוח את הישיבה בדיון בהצעת חוק השידור הציבורי הישראלי (תיקון מספר 6), התשע"ז-2016.

אלי כהן: אני מבהיר שלמיטב ידיעתי יכולה להיות הצבעה במליאה על ועדת חקירה.

אלי כהן: לי אין בעיה להתקזז, לכן למען הסר ספק אני לא אקיים הצבעות בזמן - - -

חיים ילין: אני לא מתקזז, אני חייב להגיע לשם.

חיים ילין: חקלאי נשאר חקלאי כל החיים, אתה לא יודע את זה?

אלי כהן: עיסאווי, אתה ואני מתקזזים?

עיסאווי פריג': אנחנו מקוזזים.

אלי כהן: אני כמובן אקיים הצבעות אך ורק לאחר ועדת החקירה.

אלי כהן: לכן מי שהולך להצביע בעניין של ועדת החקירה, אני מבקש שמי שהולך להצביע בעניין ועדת החקירה, כמובן זה בסדר, אבל כשמסתיימת ההצבעה בעניין הזה אני מבקש לחזור.

אלי כהן: חמש דקות לאחר סיום ההצבעה אנחנו נחזור.

אלי כהן: חוץ מחברי הכנסת שכמובן יקבלו זכות דיבור, חוץ מחברי הכנסת, מי שעוד רוצה לדבר במהלך הישיבה, אני מבקש שיירשם אצל מנהלת הוועדה.

אלי כהן: אני רוצה שאנחנו נעבור להצגת החוק, אני רוצה שגם נעשה את ההקראה.

אלי כהן: בבקשה, מי מציג?

<חגית ברוק: אני, עורכת דין חגית ברוק ממשרד התקשורת.

<חגית ברוק: אני אקריא קודם, זה קצר מאוד, ואני אחר כך אסביר.

אלי כהן: כן, תקריאי, בבקשה.

<חגית ברוק: הצעת חוק השידור הציבורי הישראלי (תיקון מספר 6), התשע"ז-2016.

<חגית ברוק: תיקון סעיף 92.

<חגית ברוק: 1.

<חגית ברוק: בחוק השידור הציבורי הישראלי התשע"ד-2014, בסעיף 92(ב2) – פסקה (1) – תימחק; בפסקה (2) המילים "בלי לגרוע מהוראות פסקה (1)" והמילים "אף אם לא נמסרה הודעה בהתאם להוראות הפסקה האמורה" – יימחקו.

<חגית ברוק: "

אלי כהן: בזה עשינו את ההקראה, גברתי היועצת?

<אתי בנדלר: כן, רק צריכים - - -

<חגית ברוק: עכשיו אני מסבירה.

<חגית ברוק: סעיף 92 לחוק השידור הציבורי קובע את יום התחילה של חוק השידור הציבורי.

<חגית ברוק: יום התחילה הוא היום שבו תאגיד השידור הציבורי הישראלי החדש מתחיל בשידוריו והוא היום גם שבו נפסקים שידורי רשות השידור והרשות למעשה נסגרת.

<חגית ברוק: סעיף התחילה תוקן מספר פעמים, בתיקון האחרון שנעשה בחוק תוקן סעיף התחילה כך שניתנה סמכות לשרים, לשר התקשורת ולשר האוצר, להקדים את יום התחילה ל-1 בינואר אם מועצת התאגיד הגישה הודעה שבה היא מודיעה על מוכנותה להתחיל בשידורים במועד האמור, כלומר ב-1 בינואר.

<חגית ברוק: מה שאנחנו מבקשים בתיקון הנוכחי זה לבטל את הסעיף הזה, השרים מוותרים על סמכותם להקדים את - - -

חיים ילין: למה?

אלי כהן: חברים, אנחנו ניתן לה לסיים.

אלי כהן: אנחנו עוד לא הבנו כי היא עוד לא סיימה.

<חגית ברוק: השרים מוותרים על סמכותם - - -

אלי כהן: סליחה, אין כאן דו שיח, היא מסבירה את הסעיף.

<חגית ברוק: אני ממשיכה להסביר, באותו משפט שבו עצרתי.

<חגית ברוק: השרים מוותרים על סמכותם להקדים את יום התחילה בהתאם להודעת התאגיד, נשארת סמכות השרים בפסקה (2) - - -

<קריאה: איך?

אלי כהן: סליחה, תעזבי את חדר הוועדה.

יוסי יונה: אלי, עיוני, אתה - - -

אלי כהן: לא, בחייך, כל אחד כאן מדבר, היא מדברת, אי אפשר לשמוע.

אלי כהן: אני רוצה להבין את התיקון, חבר הכנסת יונה.

יוסי יונה: אבל היא מרכזת את העבודה - - -

אלי כהן: היא מרכזת את העבודה, אז תצא ותדבר איתה.

יוסי יונה: אתה לא יכול לעשות את זה, אלי.

אלי כהן: אז תצא ותדבר איתה, אנחנו רוצים לשמוע.

אלי כהן: כן, בבקשה.

<חגית ברוק: מה שנשאר זה בעצם סעיף התחילה שקבוע בסעיף קטן (א) שמדבר על תחילה ב-30 באפריל 2017, זה יהיה יום התחילה החדש.

<חגית ברוק: בד בבד נשארת סמכות השרים להקדים את יום התחילה שלא בהקשר של הודעה של המועצה, זאת אומרת סמכות עצמאית, למועד מוקדם יותר.

אלי כהן: אני מבקש שתסבירי עוד הפעם.

אלי כהן: עוד הפעם תסבירי את התיקון ומה התכלית שלו.

<חגית ברוק: היום החוק מדבר על תחילה ב-30 באפריל.

<חגית ברוק: לפי סעיף קטן (א) יום התחילה, היום שבו מתחיל התאגיד לשדר ומפסיקים שידורי הרשות הוא 30 באפריל.

<חגית ברוק: יחד עם זאת החוק מאפשר הקדמה של יום התחילה בשני מנגנונים שקיימים בחוק.

<חגית ברוק: המנגנון הראשון זה מנגנון שבו מועצת התאגיד מודיעה לשרים על מוכנות, קראו לזה הודעת המוכנות, המועצה מגישה הודעה שאומרת 'אני מוכנה להתחיל בשידורים ב-1 בינואר', במצב הזה על השרים להקדים את יום התחילה בהתאם להודעת התאגיד.

<חגית ברוק: את הסעיף הזה אנחנו מבקשים היום לתקן ולמעשה לבטל.

<חגית ברוק: השרים מוותרים על סמכותם להקדים את יום התחילה - - -

עיסאווי פריג': מעניין, למה שר מוותר על סמכותו?

<חגית ברוק: מה שיישאר זה יום תחילה של 30 באפריל עם סמכות נוספת שקיימת בחוק לשרים להקדים את יום התחילה, לא לפי הודעת התאגיד.

עיסאווי פריג': למה השרים האלה מוותרים על הסמכות שלהם?

עיסאווי פריג': מעניין אותי.

אלי כהן: אני רוצה להבין ואני רוצה גם לשאול את גברתי - - -

עיסאווי פריג': אבל למה?

עיסאווי פריג': אין לך תשובה?

חיים ילין: בדרך כלל שרים נלחמים על הסמכות ועל הכוח כמה שיותר.

עיסאווי פריג': מעניין, למה השרים מוותרים על - - -

חיים ילין: ככה בקלות - - -

אלי כהן: תודה, חבר הכנסת ילין.

עיסאווי פריג': לא, אלי, זו נקודת המהות, למה השר מוותר.

עיסאווי פריג': בוועדות נלחמים השרים להכניס את עצמם בכל סעיף וסעיף.

חיים ילין: במיוחד ראש הממשלה.

חיים ילין: הוא גם שר התקשורת.

חיים ילין: רק אתמול הוא נתן את שיתוף הפעולה לשר, אז עכשיו ככה בקלות - - -

אלי כהן: אני רוצה לשאול את גברתי היועצת המשפטית, לראות שאני הבנתי, למעשה על פניו התיקון הזה אומר שהתאגיד אמור להיפתח ב-30 בחודש, אלא אם כן הם החליטו מוקדם יותר.

<אתי בנדלר: נכון.

אלי כהן: זה נוסח התיקון בעברית פשוטה.

<אתי בנדלר: נכון.

אלי כהן: תודה רבה.

אלי כהן: האם אדוני, מנכ"ל משרד התקשורת, רוצה להוסיף משהו?

<אתי בנדלר: אלא אם כן השרים, לאחר התייעצות עם המועצה, מחליטים להקדים את המועד.

קארין אלהרר: בעצם מה שהיה נכון לינואר - - -

אלי כהן: חבר הכנסת עיסאווי, אמרו לי שאתה מקוזז עם יצחק כהן.

חיים ילין: הוא שווה שתיים, הוא רואה חשבון, הוא עשה חשבון.

עיסאווי פריג': אם קיזזו אותי אני לא יודע.

אלי כהן: יוסי, אתה מקוזז או הולך להצביע?

חיים ילין: אבל אתה לא יכול להמשיך את הדיון.

אלי כהן: את הדיון אני יכול להמשיך, אני לא עושה הצבעה.

חיים ילין: אבל זה לא פייר.

אלי כהן: אני אשמע את כולם.

חיים ילין: לא, אני לא צריך שתשמע.

חיים ילין: אני צריך גם לשמוע את כולם.

עיסאווי פריג': תתקזז עם אלי, שנמשיך את הדיון.

חיים ילין: תפסיק להתקזז, הוא ממשיך לקיים את הדיון.

חיים ילין: אני לא רוצה שהוא יקיים את הדיון, למה?

חיים ילין: מה קרה?

אלי כהן: אני יכול לקיים דיון בלי הצבעה, אני לא עושה הצבעות.

חיים ילין: בסדר, אבל תכבד את החברים של הוועדה.

יוסי יונה: אני לא קיבלתי הנחיה להתקזז.

קארין אלהרר: אני מבקשת לשאול שאלה, אדוני היושב ראש.

<אריאלה מלכה: אדוני היושב ראש, אולי תיתן דקה לרועי לעשות פה סדר, כי שם במליאה לחוצים.

חיים ילין: אתה מלמד אותי שאתה אופוזיציה לוחמת.

אלי כהן: רועי, תגיד לנו רק מתי צריך לצאת להצביע.

רועי פולקמן: בסדר.

קארין אלהרר: אדוני היושב ראש, אם אפשר, בבקשה, רק שאלת חידוד.

אלי כהן: אני אתן.

אלי כהן: חברים, אני עכשיו אמשיך את סדרי הדיון, אני אתן לכל חבר כנסת ארבע דקות לדבר, כל חבר כנסת יוכל להגיד - - -

<קריאה: אתה לא עושה הצבעה, נכון?

<קריאה: עד שאנחנו - - -

אלי כהן: אני אומר שוב, חמש דקות לאחר ההצבעה, מתוך הנחה של להגיע חמש דקות, לא עושה הצבעה.

אלי כהן: אז תלך, תצביע ותחזור.

אלי כהן: גם הזכות לדבר תישמר לך.

אלי כהן: אנחנו ניתן לכל חבר כנסת ארבע דקות, לאחר מכן גם הגורמים החיצוניים שירצו לדבר מוזמנים, חבר הכנסת פריג', בבקשה, ולאחריו חברת הכנסת אלהרר.

אלי כהן: רן, או מנכ"ל משרד התקשורת, לא עונים על כל השאלות, אתם רושמים את השאלות, מסתיים הסבב, עונים.

עיסאווי פריג': אלי, ידידי, אני הספקתי להכיר אותך כיושב ראש רציני, מבין עניין ומאמין בדרך וממשיך בה.

עיסאווי פריג': עכשיו ועדת הרפורמות נכנסת לנבחרת הוועדות הנבחרות, נכנסת למועדון רשות השידור.

עיסאווי פריג': זה התחיל בוועדה של חברתי קארין אלהרר, לפני שנתיים, והמשיך בוועדת צחי הנגבי ועכשיו זה הגיע לוועדה של אלי.

עיסאווי פריג': בכל תחנה עוד אי ודאות ועוד פוליטיקה ועוד ייסורים.

קארין אלהרר: למה, עיסאווי?

קארין אלהרר: אנחנו יצרנו ודאות, למה ככה?

עיסאווי פריג': אה, עזבי.

קארין אלהרר: עיסאווי, אתה הצבעת בעד, מה קרה עכשיו?

עיסאווי פריג': הצבעתי כי לא הייתה ברירה, רצינו שהשידור ימשיך.

עיסאווי פריג': שאלתי, אלי, האם המגמה שלך להיות עוד תחנה לעוד ועדה רביעית בדרך, או שנגיע למצב של סטופ של שנתיים ייסורים.

עיסאווי פריג': אני שואל עד מתי אנחנו צריכים להמשיך להתעלל ממש במלוא המילה, להתעלל בכל המערכת שקשורה ברשות השידור, אם זה עובדים, אם זה חברי מועצה או מנכ"לים.

עיסאווי פריג': ממש התעללות, אי ודאות ופוליטיקה.

עיסאווי פריג': אני רק רוצה להחזיר אותך למה שהיה בוועדת השרים, זה כולם יודעים, השרים מירי רגב ואחרים, שאין מספיק ליכודניקים בתאגיד, צריכים למצוא דרך לעשות את זה.

עיסאווי פריג': לא מתאים לנו, לא מתאים לנו.

עיסאווי פריג': האם הוועדה רוצה לשתף פעולה ולהגיע לשם?

עיסאווי פריג': זאת השאלה.

עיסאווי פריג': האם אנחנו מחפשים שידור ציבורי?

עיסאווי פריג': כי הדחיות האלה מראות על דבר פשוט, שמשהו לא בסדר קורה שם, משהו לא בסדר, אחרת זה היה מתקיים.

עיסאווי פריג': אני רוצה שנהיה ענייניים, מה מסתתר מאחורי הדחייה הזו.

עיסאווי פריג': אנחנו שומעים כל מיני שמועות ורואים מהלכים בשטח שמצביעים על פוליטיקה.

עיסאווי פריג': כל הדחייה היא עוד כותרת, אבל הפוליטיקה שמאחורי זה, מה שהיה ברשות השידור, יהיה יותר פוליטיקה בתאגיד הרשות השנייה.

עיסאווי פריג': אני רוצה לשמוע ממנכ"ל משרד התקשורת, אני רציתי את שר התקשורת, אבל אין לנו את הזכות לשמוע את שר התקשורת, הוא רק מחזיק במושכות ושולח את הנציגים, מה מסתתר מאחורי הדחייה הנוספת הזו?

עיסאווי פריג': מה מסתתר?

עיסאווי פריג': ושאלה שנייה, גברתי היועצת המשפטית, אנחנו בוועדה שדנים בחקיקה והמעורבות, השרים נלחמים להיות מעורבים, מה פשר ומה המשמעות ששר מוותר על הסמכות שלו במקרה שמונח לפנינו?

עיסאווי פריג': אני רוצה, אם יש דברים שאנחנו לא מבינים אותם, שנבין אותם.

עיסאווי פריג': אלי, אני מצפה ממך לא להיות עוד תחנה, אני אומר לך את זה, אל תהיה עוד תחנה, לא מתאים לך.

אלי כהן: תודה, אדוני.

אלי כהן: אני אנסה להתייחס בקצרה לנקודות שהעלית, אבל לאחר מכן, אם אנחנו צריכים להרחיב.

אלי כהן: ברור לך שהנושא בין היתר על רקע הגשת הבג"צ על ידי יושב ראש ועדת הכלכלה, לא סביר שלמעשה היה נידון שם ולכן האפשרות שעמדה בפני הכנסת זה הקמת ועדה מיוחדת שתיקח זמן או לחילופין הוועדה הזאת.

אלי כהן: אני, אגב, חייב לציין שאני מוציא, לפחות מבחינתי, כל שיקול פוליטי.

אלי כהן: נמצאים כאן גם עכשיו יושב ראש תאגיד השידור הציבורי, גיל עומר, והמנכ"ל, אלדד קובלנץ, שלום רב, ברוכים הבאים.

אלי כהן: אני חושב שאני רואה אותם פעם ראשונה.

אלי כהן: לא פגשתי אותם, אני חושב, לפני זה.

אלי כהן: ואגב עם אף אחד מאנשי התקשורת, ולא משנה אם הם מהרשות, מהתאגיד, מערוץ כזה או אחר, בחיים לא שאלתי מי הוא ומה דעתו הפוליטית - - -

קארין אלהרר: לא, לא אתה הבעיה.

עיסאווי פריג': הם ידאגו שתהיה לך דעה פוליטית.

עיסאווי פריג': החברים ידאגו - - -

אלי כהן: לי, אגב, יש דעה פוליטית, אבל אני לא חושב שאני צריך לשאול אנשי תקשורת שיאמרו לי מה דעתם הפוליטית ואף פעם לא שאלתי גם, אני גם לא דואג לשאול אנשים בכלל, קל וחומר - - -

קארין אלהרר: אדוני יושב ראש, העמדה - - -

אלי כהן: לא, אל תיכנסי לדבריי, אני מבטיח לך ארבע דקות.

אלי כהן: אני אומר את הדבר הזה ולכן הבקשה שמונחת כאן לפנינו מדברת בסך הכול על כך שכבר אתה יודע שדובר לצורך העניין עד סוף אפריל וגם מוביל את זה בהתדיינות שר האוצר מול ראש הממשלה ולכן אני חושב שצריך לעשות את זה בצורה נכונה וטובה.

עיסאווי פריג': כבוד היושב ראש, אל תהיה נאיבי, אנחנו - - -

אלי כהן: לא, הדבר האחרון זה נאיבי.

עיסאווי פריג': ושאלה אחרונה לפני שאתה עובר לקארין, אדוני.

עיסאווי פריג': האם ההסכם הקואליציוני בין 'כולנו' לבין הליכוד, לא להתערב בכל ענייני התקשורת, האם הוא חלק מהדיון ואמור להיות הקו המנחה של כבודו בהמשך הטיפול בנושא?

אלי כהן: אני יכול להגיד לך, אני לא קיבלתי שום הנחיה כזאת, לא מכאן ולא משם.

קארין אלהרר: עיסאווי, איזו שאלת תם זאת, לא מתאים לך.

עיסאווי פריג': זו שאלה מיותרת?

אלי כהן: תודה.

אלי כהן: חברת הכנסת אלהרר, בבקשה, גברתי, ארבע דקות.

קארין אלהרר: תודה רבה, אדוני היושב ראש.

קארין אלהרר: אני רוצה לפתוח בלמחות על המהלכים האחרונים.

קארין אלהרר: דרך אגב, המהלך הנוכחי מצטרף לעוד שורה של מהלכים.

קארין אלהרר: מדובר בחוק שעבר בכנסת ביוני 2014 - - -

<אתי בנדלר: מאחר שזה כבר התיקון השישי אז אני לא נבהלת.

קארין אלהרר: בדיוק, גברתי היועצת המשפטית, זה כבר התיקון השישי שמבוצע בחוק הזה.

<אתי בנדלר: יולי 2014.

קארין אלהרר: כן, זה היה ב-2014, ביום שפתחנו את דיוני הוועדה המיוחדת, חגגתי את יום הולדת השנה של בני אז אני זוכרת היטב - - -

עיסאווי פריג': מזל טוב.

אלי כהן: מאורע משמח.

קארין אלהרר: אכן היה מאורע משמח ואני חייבת לומר לך, אדוני היושב ראש, שגם חגיגת החוק לטעמי הייתה מאורע משמח ומאז הממשלה המכהנת עושה כל אשר לאל ידה על מנת לפגוע בחוק ובתאגיד שקם, או רוצה לקום.

קארין אלהרר: לא נתנו לתאגיד הזה יום אחד לחיות וכל מה שעושים זה מסכלים את יכולת קיומו.

קארין אלהרר: עכשיו אני רוצה לומר את הדבר הבא, המהלכים שהיו, שישה במספר, ספרה היועצת המשפטית לוועדה, הם כולם עסקו בהתחלה בהקמה של המועצה הציבורית.

קארין אלהרר: יושב כאן המנכ"ל של משרד התקשורת, שהתחייב באחד מדיוני ועדת צחי הנגבי לעניין, הסכימו, נקים את המועצה - - -

<קריאה: היא הוקמה בדיוק בהתאם להתחייבות.

קארין אלהרר: יפה, כל הכבוד.

קארין אלהרר: עוד פעם היה ויכוח ואמרו 'בואו נדחה את זה, ניתן להם זמן', כי המועצה לא הוקמה.

קארין אלהרר: אחר כך עוד דחייה.

אלי כהן: חברים, לא להפריע, אין דו שיח, כל אחד אומר בזמן שלו מה שהוא מוצא לנכון.

אלי כהן: אני אומר לאדוני היושב ראש, אני שומעת בקשב רב את דברי ראש הממשלה בישיבות הממשלה, לא כי אני נוכחת שם, אלא באמצעות התקשורת, ואני שמעתי את דבריו נכוחה ביום ראשון האחרון, כשהביאו את הנושא הזה לישיבת הממשלה.

אלי כהן: הוא אמר, 'אני לא מסכים, שר האוצר רוצה ולכן כרגע אנחנו מבקשים - - -

אלי כהן: ברשותך, אנחנו נפסיק, אנחנו ממש שתי דקות לאחר סיום ההצבעה השמית - - -

עיסאווי פריג': הצבעה שמית על ועדת חקירה בחקלאות, חייבים להיות שם.

אלי כהן: צהריים טובים.

אלי כהן: אני מחדש את הדיון.

אלי כהן: דיבר חבר הכנסת פריג', חברת הכנסת אלהרר הייתה באמצע דבריה, לכן היא תוכל לחדש ולאחר מכן חברי הכנסת שלא דיברו יוכלו לדבר, כל אחד עד ארבע דקות.

אלי כהן: חברת הכנסת אלהרר, בבקשה.

קארין אלהרר: תודה, אדוני יושב הראש.

קארין אלהרר: אני אומר את יתר דבריי בקצרה.

קארין אלהרר: הנקודה המשמעותית ביותר היא שלא חל שום שינוי מהותי מאז התיקון האחרון.

קארין אלהרר: בתיקון האחרון הייתה עמדה חלוקה בין ראש הממשלה בכובעו כשר התקשורת לבין שר האוצר.

קארין אלהרר: שר התקשורת טוען בטענות שונות ומגוונות שהתאגיד חמק לו בין הידיים ו'צוק איתן' הפריע לו והיו לו כל מיני עניינים והוא מתחרט.

קארין אלהרר: בואו נקרא לילד בשמו, הוא מתחרט על המהלך.

עיסאווי פריג': היה עסוק.

קארין אלהרר: מהלך שהוא היה מיוזמיו, ולא רק זאת, אלא אף בירך עליו בישיבת הממשלה שהתקיימה ב-4 במאי 2014.

קארין אלהרר: עכשיו אני אומר, ככל הנראה הוא נתקל בהתנגדות של שר האוצר, התנגדות שאני מברכת עליה, ועכשיו צריכים למצוא את הדרך הפוליטית מה לעשות.

קארין אלהרר: זה נחמד שיש מחלוקות פוליטיות בין שרים בממשלה, אבל יש אנשים שעומדים בתווך והאנשים האלה צריכים לדעת האם יש מקום עבודה וצריך להשקיע משאבים ותשומות בהקמת התאגיד, מילוי לוח השידורים, או שמא אין כזה דבר וצריך לפנות לעיסוקים אחרים.

קארין אלהרר: אני באמת, אדוני היושב ראש, לא מצליחה להבין מה ישתנה ב-30 באפריל.

קארין אלהרר: תיתן לי לעשות לכולנו ספוילר, עמדתו של ראש הממשלה לא תשתנה ועמדתו של שר האוצר, כך אני מקווה, גם לא תשתנה ואנחנו נגיע לעוד דחייה ונתכנס שוב פעם כלאחר כבוד בדיון בוועדה כזו או אחרת ואנחנו עוד פעם נגיד שהם לא מצליחים להגיע להסכמות.

קארין אלהרר: אני לא מבינה איך פתאום השרים לוקחים מעצמם את הסמכות להחליט ומעבירים אותה הלאה.

קארין אלהרר: באמת, אדוני, עם כל הכבוד, מדובר פה בתהליך שמבזה את החקיקה שאנחנו, חברי הכנסת, עומלים עליה.

קארין אלהרר: מדובר בהצעת חוק ממשלתית שאין בה יותר מאשר כיפופי ידיים בין שרים בממשלה.

קארין אלהרר: ואני אגיד עוד דבר, שאני מבינה שפחות מעניין אולי את שרי הממשלה, אבל יש פה גם את העניין הכספי.

קארין אלהרר: לפי החישוב האחרון שאני שמעתי התקופה הזאת, שאנחנו מבקשים להאריך ולהפעיל בד בבד גם את השידור הציבורי הישן וגם את התאגיד בהקמה, עולה למשלם המסים 140 מיליון שקלים.

עיסאווי פריג': את מאמינה לזה?

קארין אלהרר: אני מאמינה שזה עולה יותר, עיסאווי.

קארין אלהרר: 140 מיליון שקלים הם סכום כסף נכבד ביותר שאפשר לתקן בו הרבה מאוד מהעוולות החברתיות אזרחיות שמתקיימות היום במדינת ישראל.

קארין אלהרר: אני לבד יכולה לחשוב לפחות על שתי הצעות חוק שאפשר לקדם ולקדם ילדים בסיכון והדבר הזה לא ראוי בעיניי.

קארין אלהרר: אני הייתי מצפה, אדוני היושב ראש, בסופו של דבר אני מבינה שיש רוב לקואליציה והקואליציה תעביר שוב את התיקון הזה ושוב פעם יגיד כל צד 'ניצחנו' ואנחנו בסך הכול נדחה את הקץ.

קארין אלהרר: אבל, אדוני היושב ראש, הקץ יגיע ובסופו של דבר נצטרך לקבל החלטה.

קארין אלהרר: עכשיו אני אגיד את הדבר האחרון.

קארין אלהרר: בצר לו פנה יושב ראש ועדת הכלכלה איתן כבל לסיועו של בית המשפט הגבוה לצדק.

קארין אלהרר: אמר בית המשפט שהוא מוציא צו על תנאי ומבקש מהמדינה לנמק מדוע לא יופעל התאגיד בינואר.

קארין אלהרר: יש פה איזה מהלך בזק כזה, ממה החשש?

קארין אלהרר: תנמקו, נסיים את ההליך בבית משפט, הכנסת היא תמיד הריבונית, תמיד אפשר לחזור לכנסת ולחוקק חוקים, הרי הקואליציה עושה בכנסת כאוות נפשה, אז ממה החשש?

קארין אלהרר: אני הייתי ממליצה, אדוני היושב ראש, שבכל זאת, אפילו למען הנראות הציבורית, אתה יודע מה?

קארין אלהרר: לא למען ההגינות, כי ההגינות פסה מן העולם בבניין הזה, רק למען הנראות הציבורית, תחכו לסיום ההליך בבג"צ, תנמקו, יכול להיות שהנימוקים שלכם מצוינים.

קארין אלהרר: אתם הרי טוענים שאין לוח משדרים, לא נהיה מוכנים, אז אם אתם כל כך צודקים, הבה ונשמע את טיעונכם הצודק בבית המשפט, למה ללכת למהלך הזה בחופזה?

קארין אלהרר: תודה רבה, אדוני.

אלי כהן: תודה, גברתי.

אלי כהן: אנחנו ניתן התייחסות למנכ"ל משרד התקשורת ולאחר מכן חבר הכנסת יונה.

<שלמה פילבר: אני ביקשתי את רשות הדיבור עוד לפני סיום דבריהם של חברי הכנסת, פשוט כי אני חייב להיות בדיון חשוב במשרד הביטחון בתל אביב.

<שלמה פילבר: אני עליתי במיוחד מתל אביב כדי לכבד את חברי הכנסת וכי במקרה הספציפי הזה, להבדיל מהדיונים הקודמים, אין לי כמנכ"ל הרבה מה להוסיף על היועצים המשפטיים, מהסיבה פשוטה, במקרה הספציפי הזה ההחלטה היא כולה פררוגטיבה של השרים, הם קיבלו את ההחלטה - - -

עיסאווי פריג': היא פוליטית, ההחלטה.

<שלמה פילבר: הם קיבלו את ההחלטה, אנחנו נבצע אותה.

עיסאווי פריג': החלטה פוליטית.

<שלמה פילבר: שיקול הדעת הוא בידיהם.

<שלמה פילבר: התיקון שהבאנו בפעם הקודמת היה בהסכמה של שניהם, התיקון הנוכחי הוא בהסכמה של שניהם, זה בידיהם - - -

עיסאווי פריג': אז הסיבה היא פוליטית ולא מקצועית.

<שלמה פילבר: אני לא - - -

עיסאווי פריג': אלי, זה חשוב.

עיסאווי פריג': הסיבה היא פוליטית ולא מקצועית, זה הכול.

<קריאה: אמרו את זה בבג"צ.

עיסאווי פריג': יפה, אמרת את זה בעצמך.

אלי כהן: מנכ"ל משרד התקשורת, אני מבקש לא להתייחס להערות ביניים, אם יש לך עוד דברים ספציפיים לומר או להאיר את עינינו, בבקשה.

<שלמה פילבר: לא, מעבר לזה אין לי מה להוסיף, החברים יודעים - - -

אלי כהן: הסיבה היא פוליטית ולא מקצועית, התאגיד מוכן.

<שלמה פילבר: אני אתעדכן במידת הצורך בדרך, אם צריך.

אלי כהן: תודה רבה לך וסע בזהירות.

אלי כהן: חבר הכנסת יונה, ארבע דקות.

אלי כהן: אחר כך יהיה זמן להסתייגויות בנפרד.

אלי כהן: לאחריו חבר הכנסת ילין, ועוד שני דוברים נוספים מבין חברי הכנסת ולאחר מכן ראיתי שנרשם רק גיל עומר לדבר.

אלי כהן: עוד מישהו חוץ מגיל עומר?

יהודה גליק: לא, אין צורך.

קארין אלהרר: הוא ממהר להדליק נרות חנוכה.

אלי כהן: עוד מישהו חוץ מגיל עומר?

אלי כהן: אני שואל כאן את הנוכחים.

יוסי יונה: יהודה רוצה לסייע לך.

אלי כהן: יהיו לנו עוד שלושה דוברים לפני ההסתייגויות.

אלי כהן: חבר הכנסת יונה, בבקשה, אדוני.

יוסי יונה: אדוני היושב ראש, אנחנו בסאגה הזאת כבר יותר מדי זמן, פשוט יותר מדי זמן והנה מתקבלת או אתם מבקשים להעביר את החוק הזה במתכונתו החדשה, על פניו בגלל סיבות תמוהות.

יוסי יונה: גם כאשר כאן נאמר שהסיבות הן פוליטיות, אז זה איזה מין מסך עשן כזה שאנחנו לא יכולים אולי, או כן יכולים או לא יכולים לחדור מבעדו.

יוסי יונה: יושב כאן נציג של מועצת התאגיד הישראלי החדש, אלדד קובלנץ, ואומר לנו 'רבותיי, אם רק תדליקו את האור הירוק אנחנו נכנסים לפעילות', זאת אומרת התשתית מוכנה, גיוס האנשים נעשה, זאת אומרת הכול מוכן, 'אנחנו רק מחכים מכם לאור ירוק כדי להפעיל את התאגיד.

יוסי יונה: והנה בכל זאת אנחנו עומדים כאן בפני העיכוב, שעל פניו, לפחות אני אומר, שהוא מודרך משיקולים לא ענייניים והייתי גם אולי מוסיף ואומר, איזה שהן גחמות שאנחנו אולי לא מצליחים לרדת לעומקן.

יוסי יונה: שלא לדבר על כך שאין הצדקה - - - אדוני היושב ראש, את תשומת לבך המלאה אני מבקש.

יוסי יונה: גם כאשר, שוב, העיכוב הזה, על פניו לא נראה שיש לו הצדקה עניינית, הרי שהוא גם כרוך בעלויות.

יוסי יונה: אנחנו כאן יושבים, אדוני היושב ראש, על התקציב, מבקשים לחסוך מכאן ולהוסיף שם למטרות שהן ראויות ואולי לקצץ במטרות שהן פחות משמעותיות והנה כאן ביד נדיבה העיכוב הזה עולה למשלם המסים 350 מיליון שקל, וזה חבל מאוד, זה פשוט בזבוז של כספי ציבור על בסיס של איזה שהם ויכוחים שמבחינתי הם ויכוחים עלומים בין שר א' לבין שר ב'.

יוסי יונה: היה מקום שהסאגה הזאת תיגמר.

יוסי יונה: הסאגה הזאת תיגמר משום שסיומה משרת את הציבור הישראלי, משום שסיומה מסיים גם את החששות ואת הדאגות ואת המצוקות של עובדים שעובדים בתאגיד השידור הישן וגם אלה שאמורים להיכנס לעבודה ברשות השידור החדשה, וזאת מדוע?

יוסי יונה: כי אנחנו עכשיו מונעים מהם גם איזה שהוא ביטחון תעסוקתי, מאלה וגם מאלה.

יוסי יונה: אתם יודעים שהעמדה העקרונית, שלי בכל אופן ושל המון מחבריי, הייתה שהדבר הטוב ביותר שיכול לקרות שיהיה איזה שהוא מיזוג, זאת אומרת שיהיה התאגיד החדש ונקלוט כמה שיותר עובדים מהתאגיד הישן וכך נוכל לספק את כל הצדדים המעורבים.

יוסי יונה: אז כפי שאמרתי, על פניו השיקולים הם לא ענייניים, מדובר כאן באיזה שהיא גחמה וחבל מאוד שבסופו של יום כספי ציבור כל כך רבים הולכים לאיבוד בגלל מריבות כאלה ואחרות.

עיסאווי פריג': את מי זה מעניין?

יוסי יונה: עכשיו לצורך החוק שהונח בפנינו, אדוני היושב ראש, ועדת הכנסת החליטה, אני חושב שזה היה בסביבות השעה עשר וחצי, באיזה ועדה הנושא הזה יבוא לדיון והוחלט שזה מגיע לוועדת הרפורמות.

יוסי יונה: בדרך כלל יש נוהל, אדוני היושב ראש, משעה שמחליטים שנושא מסוים מובא לפתחה של ועדה כזו או אחרת, במיוחד בתחום הזה של חקיקה, הרי שאנחנו מקבלים פרק זמן שהוא פרק זמן סביר כדי ללמוד את הנושא.

יוסי יונה: זו הפרוצדורה, לפחות 24 שעות, אנחנו מתכנסים, בוחנים, נוברים בתוך השינויים המוצעים ואז מגבשים את עמדותינו ובוודאי גם כותבים את ההסתייגויות שלנו.

יוסי יונה: לא ניתן לנו הזמן הזה ולכן גם חלק מההסתייגויות, כפי שתראו, שאני מעלה כאן בכתב, הן הסתייגויות שהן, אם תרצו, קונטרה לאופן שבו הממשלה ומשרדי הממשלה מתייחסים אלינו.

יוסי יונה: הם מתייחסים אלינו באופן בלתי ענייני, הם מתייחסים אלינו באופן שהוא לא מכבד את הכנסת ואת האופן שבו היא מתבקשת לפעול ולכן גם ההסתייגויות הן בחלקן נובעות מכך שלא היה לנו את פרק הזמן, אדוני היושב ראש, להכין אותן כראוי.

יוסי יונה: ואני מבין שהפרק הזה של הגשת ההסתייגויות יעלה לאחר שחברי וחברות הכנסת האחרים יבקשו את רשות הדיבור.

יוסי יונה: תודה, אדוני היושב ראש.

אלי כהן: תודה.

אלי כהן: חבר הכנסת ילין ולאחריו, יהיה אחרון הדוברים, גיל עומר.

אלי כהן: חבר הכנסת ילין, בבקשה.

חיים ילין: כבוד היושב ראש, תודה.

חיים ילין: אני רגיל לחוקים אחרים.

רועי פולקמן: אפשר לדבר על הסולק והמאגד, אם תרצה.

חיים ילין: כן, בדיוק ככה.

חיים ילין: אולי אפשר להקים את התאגיד על התשתית של בנק ישראל, אולי זה יעשה סדר במהלך.

חיים ילין: השיטה היא אותה שיטה, כבוד היושב ראש, והשיטה היא שראש הממשלה שלנו לא מקבל החלטה, בכלום.

חיים ילין: כל מה שהוא יכול לדחות הוא ידחה, זאת שיטה, זה האופי שלו, ככה הוא בנוי, עד שהוא לא בפסיק, בצ'ופצ'יק, והוא לא מאוים, הכיסא שלו לא מאוים או שהמדינה לא מאוימת הוא בכלל לא מקבל החלטה.

חיים ילין: זה היה ככה ב'עמוד ענן', היה ככה גם ב'צוק איתן'.

חיים ילין: עד שלא יצאו המחבלים מהמנהרה הוא לא נכנס.

חיים ילין: ככה זה.

חיים ילין: זה האופי שלו.

חיים ילין: מה הבעיה באופי הזה?

חיים ילין: שהוא בטוח שאם עכשיו הוא דוחה בעוד שלושה או ארבעה חודשים הבעיה גם תיפתר, ואולי לרצונו, או שהולך להיות בתקופה הזאת, כבוד היושב ראש, שזה מה שהכי מפחיד אותי, שיהיה פה מחטף, מחטף פוליטי, כי הרי זה ברור לחלוטין שההחלטה היא לא מקצועית, היא פוליטית לחלוטין.

חיים ילין: דרך אגב, יכול להיות שאם הוא היה מקבל את המטוס לפני זה אז יכול להיות שהוא היה מסכים, אבל בגלל שגם שם עושים לו, אז גם פה צריך לעשות לו.

חיים ילין: לא יעזור כלום לאף אחד.

חיים ילין: יש ל'יש עתיד' שתי הסתייגויות, ההסתייגויות הן מהותיות, אבל אני רוצה להגיד, אני יודע שהתאגיד מוכן לפעולה, ב-1 בינואר הוא מוכן.

חיים ילין: לפי החקיקה הקיימת השרים רשאים בהודעה של 14 יום, עם המועצה עצמה - - -

יוסי יונה: זה גם לפני ה-1 בינואר.

חיים ילין: כן, אבל נגיד שמה-1 בינואר, נגיד אפילו קח באמצע ינואר, אם הכול מוכן וניקו חלק מהשמאלנים והכניסו שם גם מאנשי ימין והוא קצת, אז מה הסיבה שלא פותחים אותו?

חיים ילין: למה לא לפתוח תאגיד שהוא בעצמו רצה לפתוח אותו, למה לא פותחים את התאגיד?

חיים ילין: מפליא אותי עוד יותר, כבוד היושב ראש, שר האוצר.

חיים ילין: אם הכול כסף והוא אומר 'עזבו אותי, אני מסתכל על השורה התחתונה', איך הוא מסכים, כבוד היושב ראש, וזו תשובה שאו אתה או מישהו מטעם המפלגה צריך להגיד את זה, איך הוא מסכים שייצאו עוד 140 מיליון שקל?

חיים ילין: קטונתי מלהבין את זה כאשר הוא לבד יודע בדיוק איפה ה-140 מיליון שקל, הוא כל כך חברתי והוא עושה את הדברים, יכולים להועיל יותר?

חיים ילין: אבל כולם שותקים, כמו דג.

חיים ילין: זה פשוט לא יאומן הדבר הזה.

חיים ילין: בסוף מאחורי התאגיד הזה יש גם בני אדם, אל תשכחו.

חיים ילין: יש עובדים גם ברשות השידור, יש עובדים חדשים שנקלטו בתאגיד וכולם מצפצפים.

חיים ילין: אבל אני אגיד לסיכום, מי שמפחד מביקורת, מי שמפחד מתקשורת, לפי דעתי, וזה לא בגלל שאני אופוזיציה, ומי שמפחד בכלל הוא לא יכול להיות ראש ממשלה.

אלי כהן: תודה רבה.

אלי כהן: גיל עומר, בבקשה.

<גיל עומר: מאחר שפה מדובר על דחייה של תאריך יום התחילה חשוב לי קודם כל להדגיש שתאגיד השידור הישראלי מוכן לשדר, מוכן לעלייה ומוכן להתחיל - - -

חיים ילין: תקשיב למה שהוא אומר, זה הצד המקצועי שמדבר.

יוסי יונה: אדוני היושב ראש.

אלי כהן: אתה מפריע לו.

יוסי יונה: לא, חשבתי שדעתך הוסחה אז רציתי להגיד שהוא אמר שהתאגיד מוכן.

אלי כהן: תודה, חבר הכנסת יונה.

אלי כהן: בוא נשמע אותו, בבקשה.

<גיל עומר: עוד פעם, מאחר שאנחנו מדברים על מוכנות, חשוב לי להדגיש שתאגיד השידור הישראלי מוכן לשדר.

<גיל עומר: הודענו את המוכנות שלנו ב-25 באוקטובר, הודענו שאנחנו מוכנים לשדר ב-1 בינואר ואנחנו עומדים על המוכנות הזו.

<גיל עומר: לכן מבחינתנו, כמו שאנחנו רואים את זה, מדובר בשינוי חקיקה שמבחינתנו אין לו הצדקה ובעצם מדובר, מאחר שכבר הודענו על זה כבר ב-25 באוקטובר מדובר פה בחקיקה רטרואקטיבית כי לא קיבלנו התייחסות לעניין הזה.

<גיל עומר: זאת אמירה כללית.

<גיל עומר: הדבר הנוסף שאני רוצה להדגיש, ושמעתי פה דברים, אני מכיר גופי תקשורת במדינת ישראל, אני לא מכיר גוף תקשורת שהוא מגוון כל כך, מאוזן כל כך, פלורליסטי כל כך שקם בחשיבה כל כך עמוקה על מנת שיעשה את מה שהחוק מגדיר, ישקף את התרבות הישראלית ואת כלל הזרמים והדעות בחברה הישראלית.

<גיל עומר: מספיק לראות את מה שכותבים מדי פעם, אני פעם אחת קורא שהתאגיד הוא שמאלני מדי, יומיים אחרי זה אני קורא שהתאגיד ימני מדי, ויום אחד אני קורא שבתאגיד יש חובשי כיפות רבים מדי, יום אחד אני קורא שאין מספיק.

<גיל עומר: זאת אומרת העובדה שכל אחד טוען דבר כזה או אחר, לטעמי רק מעידה על העובדה שיש פה באמת גוף שאני לא מכיר כמוהו, מגוון, מאוזן וראוי שצריך לשדר בהקדם האפשרי.

<גיל עומר: תודה.

אלי כהן: תודה רבה, אדוני.

אלי כהן: אנחנו נעבור עכשיו להסתייגויות.

אלי כהן: יש לנו הסתייגויות, אני רק רוצה - - -

<אריאלה מלכה: חבר הכנסת ילין, הרשימה המשותפת, המחנה הציוני.

<אתי בנדלר: וסיעת 'יש עתיד' שמיוצגת כאן על ידי חבר הכנסת ילין.

עיסאווי פריג': לליכוד אין הסתייגויות?

אלי כהן: אנחנו נבדוק.

חיים ילין: לא לליכוד, ל'כולנו' אין הסתייגויות?

אלי כהן: נבדוק.

אלי כהן: הוא יש לו הרבה, יש לו מעל 20, לכם יש שניים, נכון?

חיים ילין: כן.

חיים ילין: אבל שלנו - - - הוא יש לו עשר שקיות, לי יש שני ארגזים, לא כדאי לך.

אלי כהן: בבקשה, הסתייגויות 'יש עתיד', יציג חבר הכנסת ילין, בבקשה, אדוני.

חיים ילין: כבוד היושב ראש, בסעיף 1 - - -

דוד ביטן: איך אתם אוהבים להתעסק עם התאגיד, כל הזמן מתעסקים איתו.

עיסאווי פריג': אנחנו או שאתם?

עיסאווי פריג': אנחנו או אתם מתעסקים?

עיסאווי פריג': אנחנו מתעסקים עם התאגיד?

עיסאווי פריג': זו פוליטיקה שלכם.

חיים ילין: אני מוכן עכשיו.

חיים ילין: אם ביטן יורד מהתאגיד גם אני יורד עכשיו ומוריד את ההסתייגויות, בתנאי שהוא יורד.

עיסאווי פריג': אנחנו מתעסקים עם התאגיד?

אלי כהן: חבר הכנסת ילין, בבקשה - - -

עיסאווי פריג': הוא מאשים אותנו שאנחנו מתעסקים עם התאגיד.

אלי כהן: סליחה, חבר הכנסת ילין, תציג את ההסתייגויות, נחליט אם רלוונטי או לא.

דוד ביטן: כל היום אתה מתעסק בזה?

אלי כהן: חבר הכנסת ביטן - - -

עיסאווי פריג': מה?

עיסאווי פריג': התאגיד מוכן לעבוד.

אלי כהן: חבר הכנסת ביטן, אתה לא מוסיף לדיון.

דוד ביטן: התאגיד אומר - - -

עיסאווי פריג': הוא אומר, שמעת, הוא מוכן לעבוד.

דוד ביטן: התאגיד רוצה לחיות, אז הוא - - -

אלי כהן: חבר הכנסת ביטן, פעם ראשונה.

עיסאווי פריג': אין מספיק ליכודניקים שם?

אלי כהן: חבר הכנסת ביטן, פעם שנייה.

עיסאווי פריג': אין מספיק ליכודניקים.

דוד ביטן: אין ערבים - - -

עיסאווי פריג': אין ערבים וליכודניקים שם.

חיים ילין: עכשיו הנה התגלה.

עיסאווי פריג': עכשיו גילה את זה.

אלי כהן: חבר הכנסת ביטן, בבקשה, זה לא דו שיח.

אלי כהן: תודה.

אלי כהן: חבר הכנסת ילין, בבקשה.

<קריאה: עד אפריל הבעיה תיפתר.

דוד ביטן: אתם מחזיקים את הסקרים - - -

אלי כהן: חבר הכנסת ביטן - - -

אלי כהן: חבר הכנסת ביטן, תודה.

דוד ביטן: המפלגות האחרות - - -

עיסאווי פריג': אין מספיק ליכודניקים - - -

חיים ילין: אני בכלל לא מתבשם מה - - -

אלי כהן: חבר הכנסת ביטן, אני מבקש ממך - - -

דוד ביטן: אני רוצה - - -

אלי כהן: יגיע תורך.

דוד ביטן: אני אגיד לך דבר אחד, אנחנו צריכים שיהיה כתוב - - -

אלי כהן: ביטן, לא כתוב שום דבר.

אלי כהן: עכשיו אני שומע הסתייגויות ומצביע.

עיסאווי פריג': אתה מגיש הסתייגות?

אלי כהן: שומע הסתייגויות, תודה.

חיים ילין: אני שונא סקרים.

אלי כהן: חבר הכנסת ילין, בבקשה.

חיים ילין: אבל תעצור אותו.

דוד ביטן: לא, אני רוצה שיהיה כתוב - - -

אלי כהן: ביטן, לא כתוב כלום, עכשיו שומעים הסתייגויות.

עיסאווי פריג': לא, יש לו הסתייגות, תן לו.

אלי כהן: זה לא זכות הדיבור שלך, ביטן.

אלי כהן: קח אוויר, תירגע, תשתה משהו ותן להם לדבר.

עיסאווי פריג': אלי, יש לו הסתייגות, נשמע אותה.

אלי כהן: יגיע תורו.

אלי כהן: ילין, בבקשה.

חיים ילין: הוא רוצה להגדיל את מגרש החניה של ה - - -

אלי כהן: ילין, בבקשה.

דוד ביטן: כל מנדט בסקר בחניון, זה לא נחשב.

דוד ביטן: יהיו להם שמונה מנדטים.

חיים ילין: אין שום בעיה, תמשיך ככה.

חיים ילין: תמשיך, חזק ואמץ.

חיים ילין: אמרתי לך, ככל שאתה נותן יותר בראש כך אנחנו גדלים, מה לעשות.

אלי כהן: חבר הכנסת ילין, בבקשה.

דוד ביטן: - - - את זה.

אלי כהן: ביטן, בפעם הבאה אני מוציא אותך, אני לא צוחק.

אלי כהן: מיצית.

חיים ילין: וכאשר יכו אותו כן ירבה וכן יפרוץ.

אלי כהן: חבר הכנסת ילין, בבקשה.

חיים ילין: הוא הזמין אותי לנסוע איתו לארצות הברית, תראה איך זה ייראה.

יוליה מלינובסקי: אני נגד, אל תיסעו ביחד, כי יגידו שאחד מדריך את השני.

יוליה מלינובסקי: יאללה, בואו נצביע כבר.

עיסאווי פריג': מה נצביע?

עיסאווי פריג': עדיין יש רביזיות ויש חגיגה ארוכה.

אלי כהן: חבר הכנסת ילין, בבקשה.

חיים ילין: תודה רבה, כבוד היושב ראש.

חיים ילין: יש ל'יש עתיד' שאני מעלה אותן פה.

חיים ילין: לגבי סעיף, (1), שכתוב שהסעיף יימחק, אני מקריא, הצעת החוק מבקשת לבטל את הסמכות הנתונה לשר אוצר ושר התקשורת להקדים את מועד פתיחת התאגיד.

חיים ילין: החוק אינו מחייב את השרים להקדים, אלא השרים רשאים לשנותו.

חיים ילין: ככל שהשרים ימצאו לנכון לא להקדים את פתיחת התאגיד לא יעשו זאת, אך יש להשאיר את האופציה הקיימת בחוק להקדמת התאריך.

חיים ילין: לא ייתכן כי התאגיד הציבורי יהיה מוכן לפתיחה והשרים יחפשו להקדים את מועד פתיחת התאגיד ומילות החוק בלבד הן שיכבלו ולא יתנו אפשרות לשרים לבצע את המשימה הזאת.

אלי כהן: זאת ההסתייגות הראשונה?

חיים ילין: כן.

אלי כהן: אוקיי, אז אנחנו עוברים להצביע על ההסתייגות.

דוד ביטן: מה, אפשר לתקן את החוק ב-20 שורות?

חיים ילין: אני יכול לעשות מה שאני רוצה.

דוד ביטן: זה דברי הסבר, זה לא תיקון.

חיים ילין: אני רוצה להסביר משהו.

דוד ביטן: אתה צריך להגיד מה התיקון.

חיים ילין: לא, אבל אני רוצה להסביר.

עיסאווי פריג': מה, אתה מזהיר אותו מ - - - אלי, ממתי אתה קם ממקומך?

חיים ילין: כבוד היושב ראש, תראה איך למטבע יש שני צדדים.

חיים ילין: הוא אומר - - -

אלי כהן: לא, אין שני צדדים.

אלי כהן: שמענו את ההסתייגות - - -

חיים ילין: לא, אתה לא שמעת את ההסתייגות כי לא יכול להיות שחוק, אדוני היקר, כבוד היושב ראש - - -

<קריאה: ביטן, אולי תלך ותחזור להצבעות?

חיים ילין: החוק יכול לקחת משפט שלם ולמחוק את כולו במשפט אחד, למחוק, הופ, זה כן מותר לעשות.

חיים ילין: לא, רק להבין איך זה פועל.

דוד ביטן: אני יכול להשיב לו?

חיים ילין: בבקשה, שישיב.

אלי כהן: לא, אין מה להשיב לו.

אלי כהן: בבקשה, שמענו את ההסתייגות, אנחנו נעבור להצבעה.

עיסאווי פריג': אתה לוחמני היום, ביטן.

עיסאווי פריג': לוחמני.

עיסאווי פריג': מה קורה - - -

חיים ילין: סעיף 1(2), בפסקה (2) - - -

אלי כהן: רגע, אני רוצה לגמור את ההסתייגות הראשונה.

אלי כהן: שמענו את ההסתייגות, גברתי היועצת המשפטית?

<אתי בנדלר: כן, אדוני, שמעתי את ההסתייגות.

אלי כהן: אוקיי, אם כן נעבור להצביע על ההסתייגות הראשונה של חבר הכנסת ילין.

אלי כהן: מי בעד?

אלי כהן: מי נגד?

אלי כהן: מי נמנע?

אלי כהן: ההסתייגות נדחתה.

אלי כהן: בעד ההסתייגות – 4

אלי כהן: ההסתייגות של חבר הכנסת חיים ילין לא נתקבלה.

<אתי בנדלר: כמה היו נגד?

<קריאה: רביזיה.

חיים ילין: אתה רוצה על כל הסתייגות רביזיה?

אלי כהן: אין בעיה, מה שאתה רוצה.

אלי כהן: שישה התנגדו - - -

עיסאווי פריג': הוא הגיש רביזיה.

חיים ילין: רביזיה ומליאה.

יוסי יונה: המחנה הציוני מצטרף לרביזיה.

<אריאלה מלכה: שבעה, עם מקלב.

דוד ביטן: אבל אני רק רוצה להדגיש - - -

אלי כהן: לא, ביטן, לא צריך להדגיש.

אלי כהן: אף אחד לא צריך את ההדגשה.

חיים ילין: אתה לא יודע שאי אפשר לעצור את ביטן?

חיים ילין: לא למדת?

חיים ילין: תן לו לדבר ואז לא יהיו לך בעיות.

דוד ביטן: אני רוצה להדגיש - - - אני רוצה להגיד ליועצת המשפטית, הסתייגות צריכה להיות מנוסחת כהסתייגות ולא כדברי הסבר.

דוד ביטן: אי אפשר לתקן את החוק בדברי הסבר.

חיים ילין: אבל אני לא יכול עכשיו למחוק את הסעיף שאתם מבקשים למחוק.

אלי כהן: הסתייגות שנייה, אדוני.

חיים ילין: לא, יכול להיות שאני צריך למחוק - - -

אלי כהן: לא, לא יכול להיות, אמרת.

אלי כהן: הסתייגות שנייה, חבר הכנסת ילין.

חיים ילין: למחוק את המחיקה אפשר?

אלי כהן: בבקשה, הסתייגות שנייה.

חיים ילין: למחוק את המחיקה, מזכיר את המחיקון שהיה פעם - - -

אלי כהן: חבר הכנסת ילין, אם אתה לא מדבר אין לך זכות דיבור.

חיים ילין: אני מדבר.

אלי כהן: אז, בבקשה, הסתייגות שנייה.

חיים ילין: אני מאוד שמח שביטן עוזר לי.

דוד ביטן: קח את זכות הדיבור שלי, שתי דקות.

חיים ילין: בסיפא, במקום 35 ימים יבוא 30 ימים, אני אנמק.

חיים ילין: זה מתמטיקה.

חיים ילין: למרות שזה צריך להיות 31.

רועי פולקמן: ההסתייגות הוקראה.

חיים ילין: אני מסביר אותה עכשיו.

חיים ילין: החוק במתכונתו - - - צריך להסביר, לא?

<אתי בנדלר: כן.

רועי פולקמן: זה ברור, זה הגיוני.

חיים ילין: לא, לא ברור, אני אסביר לך למה זה נאמר.

חיים ילין: נאמר כי יש למועצה להגיש הודעה 45 טרם מועד הפתיחה הנקוב ופחות 14 יום שיהיה, זה 31.

חיים ילין: אז אני עיגלתי ל-30 במקום 35.

רועי פולקמן: עכשיו ממש הבנו.

חיים ילין: אני מדבר לאנשי המקצוע שהם אלה שמביאים את זה וחוטפים בראש גם, מסכנים - - -

אלי כהן: חבר הכנסת פולקמן, שמענו את ההסתייגות.

אלי כהן: שמענו אותה - - -

חיים ילין: והם מייצגים גם שני שרים שגם הם יילכו למלחמה, אבל הם לקחו עכשיו פסק זמן של שלושה חודשים.

חיים ילין: הרי זה החוק, הפסקת אש.

חיים ילין: אם לא הבנת, ביטן, עכשיו אני מסביר לך.

דוד ביטן: הבנתי.

דוד ביטן: עכשיו זה הדף שלך או דף של 'יש עתיד', מה שקראת עכשיו?

חיים ילין: כתוב חיים ילין, אני 'יש עתיד'.

אלי כהן: תודה רבה.

אלי כהן: אם כן נעבור, גברתי, להצבעה על ההסתייגות של חבר הכנסת ילין.

אלי כהן: ההסתייגות השנייה.

אלי כהן: מי בעד ההסתייגות של חבר הכנסת ילין?

אלי כהן: אוקיי.

אלי כהן: מי נגד ההסתייגות?

אלי כהן: ההסתייגות נדחתה.

אלי כהן: בעד ההסתייגות – 4

אלי כהן: ההסתייגות של חבר הכנסת חיים ילין לא נתקבלה.

יוסי יונה: רביזיה.

חיים ילין: רביזיה ומליאה.

אלי כהן: תודה, אדוני.

חיים ילין: ורביזיה למליאה גם.

חיים ילין: זה זכות דיבור.

אלי כהן: יש לנו עוד הסתייגויות, של מי עוד?

<אריאלה מלכה: המחנה הציוני.

<אריאלה מלכה: אתה מציג את זה?

יוסי יונה: כן.

<אתי בנדלר: יש כאן מישהו מטעם הרשימה המשותפת?

אלי כהן: לא, אז מה עושים, גברתי?

<אתי בנדלר: אם אין אף אחד מטעם הרשימה המשותפת והם לא מינו אף אחד להציג את ההסתייגויות בשמם, אדוני יחליט אם הוא מתיר להם בכל זאת להגיש הסתייגויות למליאה.

עיסאווי פריג': אני משתתף בהסתייגויות של הרשימה המשותפת, אני אנמק.

<אתי בנדלר: אתה רוצה להציג את ההסתייגויות שלהם?

עיסאווי פריג': כן.

<אתי בנדלר: בבקשה.

אלי כהן: אז אתה מוריד להם את הזכות למליאה.

<אתי בנדלר: לא.

אלי כהן: אגב, הוא יכול להציג הסתייגויות של רשימה אחרת?

<אתי בנדלר: כן, אם הם מינו אותו.

עיסאווי פריג': אני מצטרף.

<אתי בנדלר: להצטרף זה עניין אחד.

<אתי בנדלר: צריך מישהו להציג את ההסתייגויות כאן.

עיסאווי פריג': אני אציג אותן, מה הבעיה?

יוליה מלינובסקי: לא, אבל קיבלת - - -

עיסאווי פריג': אני גם מצטרף, מה העניין?

עיסאווי פריג': ואז אני אנמק.

חיים ילין: יוליה, הוא לא צריך ייפוי כוח, זה לא - - -

<אתי בנדלר: מי שרוצה להסתייג ואיננו נוכח בישיבת הוועדה יכול למנות חבר כנסת אחר להציג את ההסתייגויות בשמו.

<אתי בנדלר: האם מונית להציג את הסתייגויות הרשימה המשותפת?

חיים ילין: על דעת עצמו.

עיסאווי פריג': אני לא מוניתי, אבל אני מצטרף - - -

אלי כהן: זאת אומרת אתה מרגיש שייך לרשימה - - -

עיסאווי פריג': לא, זה לא - - -

דוד ביטן: לא, הוא מומחה.

דוד ביטן: הוא עובד בשבילם והם מקבלים את הקולות שלו, אתה מבין?

דוד ביטן: תמשיך לעבוד בשבילם.

יוליה מלינובסקי: קיבלת מינוי כזה או לא קיבלת?

עיסאווי פריג': עכשיו אני לא - - -

דוד ביטן: תמשיך לעבוד בשבילם.

עיסאווי פריג': אנחנו מדברים על שידור ציבורי, לא על - - -

אלי כהן: אוקיי, בבקשה.

אלי כהן: אתה רוצה להציג את ה - - -

יוליה מלינובסקי: אבל הוא לא יכול.

<קריאה: די עם טלוויזיה, די.

<קריאה: די, תירגע.

עיסאווי פריג': אני מצטרף.

אלי כהן: אני נותן להם זכות להעלות את זה במליאה, אתה רוצה להציג את זה במקומם?

<אתי בנדלר: אתה מאשר להעלות את זה במליאה?

<אתי בנדלר: אוקיי.

עיסאווי פריג': אז חאלס, זהו, אם אתה מאשר, מאשר.

אלי כהן: אוקיי, תודה.

אלי כהן: אז אם כן נשאר לנו עכשיו רק ההסתייגויות של המחנה הציוני.

<אתי בנדלר: אני רק רוצה שיהיה כתוב בפירוש לפרוטוקול שיושב ראש הוועדה אישר להעלות את הסתייגויות הרשימה המשותפת למליאה.

עיסאווי פריג': אתה מאשר, זהו.

אלי כהן: תודה.

אלי כהן: עכשיו נשאר לנו רק ההסתייגויות של המחנה הציוני.

יוסי יונה: ומרצ.

אלי כהן: אבל זה אותו דבר, אותן הסתייגויות.

<אריאלה מלכה: מרצ מצטרפים למחנה הציוני.

עיסאווי פריג': אנחנו הצטרפנו למחנה הציוני, הגשנו.

דוד ביטן: הנה, מרצ מצטרפים למחנה הציוני והוא מצטרף לרשימה המשותפת.

אלי כהן: במקום זה את יכולה להקריא את זה ו - - -

<אתי בנדלר: אני יכולה להקריא, אדוני.

אלי כהן: חברים, בהתייעצות עם היועצת המשפטית, היועצת המשפטית תעשה להם טובה, היא תקריא את ההסתייגויות ונצביע עליהן.

דוד ביטן: למה?

דוד ביטן: למה?

אלי כהן: בבקשה.

דוד ביטן: למה אנחנו חייבים?

עיסאווי פריג': הוא היושב ראש.

עיסאווי פריג': למה, אתה קובע ליושב ראש?

אלי כהן: יש שתי הסתייגויות, זה ייקח יותר זמן להציג את זה.

<אתי בנדלר: בפסקה (1), במקום האמור בה יבוא - - -

עיסאווי פריג': זה לשיקול דעתו של היושב ראש.

דוד ביטן: אתה תמשיך לעבוד לרשימה המשותפת.

דוד ביטן: תקבל קולות מהם.

<אתי בנדלר: לסעיף עצמו, במקום 'רשאים להקדים' ייכתב 'יקדימו'.

אלי כהן: אוקיי, מי בעד ההסתייגות של הרשימה המשותפת?

אלי כהן: אתה גם בעד הרשימה המשותפת?

עיסאווי פריג': זו אותה הסתייגות כמו שלך.

אלי כהן: מי נגד?

אלי כהן: ההסתייגות נדחתה.

אלי כהן: בעד ההסתייגות – מיעוט

אלי כהן: ההסתייגות של סיעת הרשימה המאוחדת לא נתקבלה.

<אתי בנדלר: ההסתייגות השנייה של פסקה (2) בהצעת חוק, בסעיף - - -

דוד ביטן: זה שתמיד נרד במנדטים בסקר - - -

יוליה מלינובסקי: יש לי כותרת - - -

אלי כהן: יוליה, זה מפריע.

יוליה מלינובסקי: אה, באמת?

אלי כהן: כן.

יוליה מלינובסקי: אני עוזרת לביטן.

<אתי בנדלר: פסקה (2) לסעיף 1 בהצעת החוק תימחק.

חיים ילין: אתה צריך עוזרים?

חיים ילין: קח אותה לחו"ל.

דוד ביטן: היא באה איתי לקייב.

אלי כהן: מי בעד ההסתייגות?

אלי כהן: מי נגד?

אלי כהן: ההסתייגות נדחתה.

אלי כהן: בעד ההסתייגות – מיעוט

אלי כהן: ההסתייגות של סיעת הרשימה המאוחדת לא נתקבלה.

עיסאווי פריג': אני מגיש רביזיה על ההסתייגות.

עיסאווי פריג': אני יכול?

<אתי בנדלר: לא, אתה לא יכול להגיש - - -

עיסאווי פריג': אני לא הגשתי - - -

<אתי בנדלר: הם לא נוכחים.

אלי כהן: תודה.

עיסאווי פריג': למה אני לא יכול?

<אתי בנדלר: על מה?

עיסאווי פריג': על ההסתייגות.

<אתי בנדלר: לא דחו הסתייגות שלך, דחו הסתייגות של סיעה שלא נמצאת כאן.

אלי כהן: נשאר לנו רק המחנה הציוני.

אלי כהן: עכשיו ההסתייגויות האחרונות של המחנה הציוני ומרצ.

אלי כהן: יציג אותן חבר הכנסת יונה, בבקשה, אדוני.

יוסי יונה: לסעיף 1(1), ההסתייגות שלי קובעת שהסעיף יימחק, במקום הכתוב בסעיף 1 יבוא 'אין שום סיבה לדחות את מועד פתיחת התאגיד'.

יוסי יונה: אני מבקש לנמק?

אלי כהן: לא, ברור.

דוד ביטן: הבנו, לא צריך.

יוסי יונה: לא, דוד, אני מבין שאתה - - - אבל אני הפרופסור, אבל - - -

דוד ביטן: לא, בעצם ההסתייגות - - -

יוסי יונה: השאלה אם אתה מהיר תפיסה.

<אתי בנדלר: אני רוצה לומר, לא יכולה להיות הסתייגות שתאמר 'אין שום סיבה לדחות את מועד פתיחת התאגיד' משום שההסתייגות שלך למחוק את מה שהם מציעים.

עיסאווי פריג': מחיקה, נכון.

יוסי יונה: יפה.

יוסי יונה: אז אני רק רוצה לחזור על דברי ההסבר שנכתבו כאן, גברתי, ברשותך, אדוני יושב ראש הוועדה.

יוסי יונה: על בסיס הנימוקים שנימקנו לפני כן, שאנחנו גורסים, או אני גורס בשם המחנה הציוני ומרצ, שבעצם אין שום סיבה עניינית לדחיית פתיחתו של התאגיד החדש והדחייה נובעת משיקולים זרים וגחמות ואולי גם כל מיני מריבות פנימיות בתוך הממשלה, הרי שאין סיבה לדחות את פתיחת התאגיד ויש לפתוח אותו מיידית ב-1 בינואר.

יוסי יונה: אדוני דוד ביטן - - -

דוד ביטן: מה רצית?

דוד ביטן: אני נגד בכלל לפתוח אותו - - - אז מה אתה בא אליי?

אלי כהן: ביטן, אתה ממש מפריע.

דוד ביטן: אני משיב להם.

אלי כהן: אל תשיב להם.

אלי כהן: לא צריך להשיב, אנחנו מצביעים.

יוליה מלינובסקי: אתה לא חייב.

אלי כהן: יצא פעם שאתה שכנעת אותו?

דוד ביטן: הם תוקפים אותי.

יוליה מלינובסקי: נו, בסדר, שיהיה להם לבריאות.

יוסי יונה: אנחנו לא תוקפים אותך, אני משתף אותך.

דוד ביטן: אז אני מודיע לך שאני גם באפריל לא רוצה לפתוח.

חיים ילין: הוא לא רוצה, הוא נגד.

חיים ילין: הוא נגד כל הדבר הזה.

אלי כהן: ביטן, זה לא מוסיף.

אלי כהן: אתה לא תשכנע אותו והוא לא ישכנע אותך, אלא אם כן - - -

עיסאווי פריג': לא, זה רוח המפקד.

עיסאווי פריג': הוא פועל, הוא אומר את דברי המפקד.

דוד ביטן: אני לפחות, נתניהו המפקד שלי.

דוד ביטן: אתה, אתה יודע מי המפקד שלך?

דוד ביטן: אחמד טיבי.

דוד ביטן: אתה כל היום עובד בשבילם במקום לעבוד בשביל הבוחרים שלך, שאין לך אותם.

עיסאווי פריג': אני חושב שאתה טועה בגדול.

<אתי בנדלר: אני רוצה להסביר.

<אתי בנדלר: חלק גדול מההסתייגויות, כפי שאני רואה עכשיו, אני מעיינת בהן תוך כדי דיבור, אלה בעצם הסתייגויות דיבור שאי אפשר בפועל להציג אותן כהסתייגויות כפי שהן הוגשו לנו.

<אתי בנדלר: למשל, אתם מציגים, במקום המילה 'בלי' יבוא 'מבלי' או המילה 'בלי' תימחק.

<אתי בנדלר: אבל אם המילה הזאת לא מופיעה בלאו הכי בנוסח של הסעיף, אז מה שאני מציעה, אתם תגידו איזה הסתייגויות מהותיות יש לכם, תגידו כמה הסתייגויות דיבור אתם רוצים ואנחנו נשתדל להתאים לכם הסתייגויות דיבור ככל שנוכל.

יוסי יונה: אבל מה זה להשתדל?

דוד ביטן: כל הכבוד ליועצת המשפטית, באמת כל הכבוד.

יוסי יונה: בוא נקבע, גברתי היועצת המשפטית - - -

עיסאווי פריג': ההסתייגות ה-21 מהותית.

<אתי בנדלר: יש כאן 23 הסתייגויות ממוספרות, חלקן הגדול או חופפות או חלופיות.

<אתי בנדלר: כך וכך הסתייגויות חלופיות לא מקנות זמן נוסף להנמקת ההסתייגויות במליאה.

<אתי בנדלר: כיוון שחלק ניכר מהן כך וכך הן הסתייגויות חלופיות, לא קראתי כמה מתוך ה-23 האלה הן הסתייגויות שמקנות זמן דיבור, אז בוא נגיד שאנחנו נשתדל להמציא לכם עשר הסתייגויות בסך הכול.

יוסי יונה: לכן אני אומר, גברתי היועצת המשפטית, העניין של 'להשתדל' זו מילה מאוד יפה - - -

אלי כהן: היא אמרה לך שהיא תשאף לעשר.

יוסי יונה: לא, אם נקבע, אדוני היושב ראש - - -

אלי כהן: עשר.

יוסי יונה: אוקיי.

עיסאווי פריג': אני רוצה לנמק את השאר.

אלי כהן: אז לא ניתן כלום.

אלי כהן: לא, לא.

<אתי בנדלר: אם יש לו הסתייגות מהותית.

<אתי בנדלר: מה שאני אמרתי זה בגלל שרוב ההסתייגויות הן הסתייגויות דיבור, אבל אם יש הסתייגות מהותית - - -

אלי כהן: איזה מהן?

עיסאווי פריג': אחת, הסתייגות - - -

אלי כהן: אחת, בסדר.

יוסי יונה: קבענו עשר?

אלי כהן: עשר קבענו.

אלי כהן: סגרנו עשר ועוד הסתייגות אחת יציג עיסאווי.

עיסאווי פריג': כן, מתוכן, אני מנמק.

עיסאווי פריג': חברים, אדוני היושב ראש, ביטן - - -

דוד ביטן: אני לא היושב ראש.

עיסאווי פריג': לא, אתה בא אחרי היושב ראש, למרות שהיושב ראש בפועל זה אתה.

עיסאווי פריג': הרוח של ביטן מרחפת במליאה.

<אתי בנדלר: על הסתייגויות מהותיות צריך להצביע, בוודאי, לכן אמרתי שהוא צריך לנמק את ההסתייגויות המהותיות ועליהן כן צריך להצביע.

אלי כהן: אוקיי, אז אנחנו נעבור להצביע על ההסתייגות הראשונה שהציג חבר הכנסת יונה.

אלי כהן: מי בעד?

עיסאווי פריג': אני אנמק ותצביע על כולן.

אלי כהן: מי נגד?

אלי כהן: ההסתייגות נדחתה.

אלי כהן: בעד ההסתייגות – מיעוט

אלי כהן: ההסתייגות של סיעת המחנה הציוני ושל סיעת מרצ לא נתקבלה.

יוסי יונה: רביזיה.

אלי כהן: רביזיה.

אלי כהן: דיברנו על עשר פעמים זכות דיבור ותהיה עוד הסתייגות אחת, של חבר הכנסת עיסאווי.

עיסאווי פריג': כבוד היושב ראש, אתי, ודוד, תקשיב.

דוד ביטן: כן, אני הסגן של היושב ראש.

עיסאווי פריג': ישב מנכ"ל משרד התקשורת ואמר שהשרים סיכמו ביניהם לדחות את התאגיד.

עיסאווי פריג': הוא אמר במילים - - -

אלי כהן: מה ההסתייגות, אדוני?

אלי כהן: עכשיו הסתייגות.

עיסאווי פריג': בסדר, אני מנמק את ההסתייגות.

אלי כהן: לאיזה סעיף?

עיסאווי פריג': נו, 21.

אלי כהן: אין סעיף 21.

עיסאווי פריג': יש, הסתייגות 21.

אלי כהן: אוקיי, ואז מה אתה מציע לנו?

עיסאווי פריג': יפה, אני מציע.

אלי כהן: תקריא.

עיסאווי פריג': לא, אתה רוצה להכניס לי את המילים?

אלי כהן: לא, מה ההסתייגות שלך?

עיסאווי פריג': זאת לא שיטה לסיים בכוח.

אלי כהן: מה ההסתייגות שלך?

עיסאווי פריג': תן לי, יש לי את ההסתייגות הכתובה, 21.

אלי כהן: אז תקריא אותה קודם לפני שאתה מסביר.

עיסאווי פריג': שאין שום סיבה לדחות את התאגיד, לבטל את זה.

יוליה מלינובסקי: אבל הייתה כזו הסתייגות.

אלי כהן: זה כבר הופיע בהסתייגות 2.

עיסאווי פריג': בסדר, עוד הסתייגות.

עיסאווי פריג': הנה, כתוב לך, במקום המילה 'יימחקו' יבוא 'יישארו בנוסח הקיים כי אין סיבה שהתאגיד לא יתחיל' ואני מנמק את זה.

עיסאווי פריג': המנכ"ל אמר שהסיבה לדחייה היא פוליטית, הוא אמר את זה במילים עדינות.

עיסאווי פריג': שמעתי את יושב ראש המועצה גיל שאמר 'אנחנו מוכנים', שמעתי את יושב ראש הקואליציה שאומר, גלוי, 'ב-30 באפריל אני לא רוצה - - -

דוד ביטן: אבל אני לא קובע.

עיסאווי פריג': אתה קובע את הכול.

דוד ביטן: הממשלה קובעת.

עיסאווי פריג': כי אתה מדבר, אבל ראש הממשלה הוא ה - - -

דוד ביטן: לא, אז אני אענה לך.

דוד ביטן: אני הייתי בעד לקבל החלטה עכשיו של כן או לא, אני לא הייתי בעד לדחות ולא שום דבר.

עיסאווי פריג': אתה, דוד, אומר מה שראש הממשלה חושב.

דוד ביטן: לא, אז אני מודיע לך.

יוסי יונה: עיסאווי, צריך להגיד את זה אחרת, דוד ביטן הוא תיבת התהודה.

דוד ביטן: לא, אז אני אומר לך, בהבדל, אני בעד לסיים את העניין הזה עכשיו, כן כן, לא לא.

עיסאווי פריג': אז אני שואל, אלי, ב-30 באפריל - - -

יוסי יונה: מה?

יוסי יונה: הוא גם אומר, ב-1 בינואר, הסתייגות של הליכוד.

עיסאווי פריג': חברים - - -

יוסי יונה: הוא אומר שהוא בעד לסיים את זה, עכשיו לפתוח את התאגיד.

אלי כהן: יוסי, תן לו לנמק.

עיסאווי פריג': אלי, ב-30 באפריל - - - עכשיו עזוב את הפוליטיקה, בוא נהיה ענייניים.

עיסאווי פריג': ב-30 באפריל אנחנו נמצאים בפגרה, הפגרה תתחיל ב-22 במרץ, האם נתכונן לפני הפגרה לבוא לכאן בכדי להצביע על הביטול?

עיסאווי פריג': אני רוצה התחייבות, לשמוע - - - אלי, אני מבקש ממך, אני רוצה אותך, אלי, תראה מה הוא אומר.

<קריאה: הוא אומר לך, זה הסיכום.

עיסאווי פריג': לא, לא, לא.

עיסאווי פריג': אני מבקש, אלי, יושב ראש הקואליציה אומר לך שב-30 באפריל 'אני גם לא רוצה תאגיד', האם כבודו ייתן התחייבות כאן שבתקופת הפגרה אנחנו לא נתכנס לדון בביטול החוק הזה, בתיקון שביעי?

עיסאווי פריג': האם אתה מסוגל לתת התחייבות כזו?

אלי כהן: עוד דברים, אדוני?

עיסאווי פריג': אני שואל אותך.

<אתי בנדלר: הרי אתה יודע שהוא לא יכול.

עיסאווי פריג': הוא לא יכול, הא?

<אתי בנדלר: בוודאי שהוא לא יכול.

עיסאווי פריג': אז אנחנו עושים צחוק מעצמנו, אלי.

<אתי בנדלר: אני אומרת, אם היית אומר 'כן' הייתי אומרת שאתה לא יכול.

אלי כהן: גברתי, הייתה תכנית ברדיו 'לכל שאלה תשובה', אני לא לקחתי חלק התכנית הזאת, הוא שאל שאלה, אני לא בוחר לענות.

אלי כהן: אוקיי, עוד דברים, אדוני?

עיסאווי פריג': בגלל זה אני מבקש לדחות את זה כי אנחנו עושים צחוק מהמערכת המחוקקת במקום הזה.

אלי כהן: תודה רבה, נעבור להצבעה על ההסתייגות.

אלי כהן: מי בעד ההסתייגות שהציג חבר הכנסת פריג'?

עיסאווי פריג': לא יהיה תאגיד, לפי - - -

אלי כהן: אוקיי.

אלי כהן: מי נגד?

עיסאווי פריג': בתחיית המתים.

אלי כהן: חמישה נגד.

אלי כהן: ההסתייגות נדחתה.

אלי כהן: בעד ההסתייגות – מיעוט

אלי כהן: ההסתייגות של סיעת של סיעת מרצ לא נתקבלה.

אלי כהן: אם כן, אין לנו יותר הסתייגויות - - -

<אתי בנדלר: אדוני, אני רק מבקשת הערה אחת קטנה לפני שאתה עומד - - -

עיסאווי פריג': אני מגיש רביזיה על ההסתייגות.

עיסאווי פריג': ממילא מתכנסים, שיהיה עוד אחד.

עיסאווי פריג': ממילא התאגיד ימות ב-30 באפריל, אתם נותנים להם שלושה חודשים לענות את האנשים האלה.

דוד ביטן: יש לך טעות.

דוד ביטן: זה לא נכון.

עיסאווי פריג': ממילא, אתה אמרת את זה.

דוד ביטן: אני אמרתי לך מה דעתי.

אלי כהן: ביטן, תן ליועצת המשפטית לדבר.

עיסאווי פריג': זאת האווירה.

אלי כהן: ביטן, תן ליועצת המשפטית לדבר.

עיסאווי פריג': כן, זאת האווירה.

דוד ביטן: לא, אני יצאתי מהתמונה.

דוד ביטן: אני רוצה שתבין, אני לא בתמונה.

דוד ביטן: באמת.

<אתי בנדלר: חברי הכנסת - - -

דוד ביטן: אני בעד לסיים עניין.

אלי כהן: ביטן, היועצת המשפטית מדברת.

דוד ביטן: בסדר, זה לא אני.

דוד ביטן: מאשימים אותי בדבר שאני לא קשור.

עיסאווי פריג': אתם מענים את האנשים סתם, לחינם, את כל העובדים, מחכים.

עיסאווי פריג': סתם מענים אותם.

עיסאווי פריג': עוד דחייה, תמשיכו לסבול.

עיסאווי פריג': זה מה שאתם עושים.

אלי כהן: סליחה.

אלי כהן: תודה רבה, אדוני.

אלי כהן: בבקשה, גברתי.

<אתי בנדלר: חברי הכנסת, אני מבקשת להפנות את תשומת לבכם לעניין אחד, הגם שדי ברור לי שהוא לא ישפיע על הצבעתו של אף אחד מחברי הכנסת הנוכחים, אבל אינני יכולה שלא להתייחס לעניין הזה.

<אתי בנדלר: אני מחזיקה בידיי את הצעת החוק ואת דברי ההסבר.

<אתי בנדלר: הצעת החוק היא קצרה ביותר, כפי שידוע לכם, דברי ההסבר הם קצת ארוכים יותר וקיוויתי, כפי שמקובל בדרך כלל בדברי ההסבר, שהם יכללו הסבר למוצע, להצעה.

<אתי בנדלר: אז יש כאן רוב מלל, או לא רוב מלל, אבל יש מלל, אבל הסבר להצעה אין.

עיסאווי פריג': בהחלט, זה פוליטיקה.

<אתי בנדלר: אני מבקשת לומר שהקשבתי רוב קשב לדבריו של מנכ"ל משרד התקשורת ולנציגת הלשכה המשפטית, עורכת הדין ברוק ממשרד התקשורת, ובפני חברי הוועדה לא ניתן בפועל הסבר, לא ניתנו נימוקים להצעת החוק.

דוד ביטן: לא הבנתי, למה את אומרת את זה?

עיסאווי פריג': למה?

עיסאווי פריג': כי שמענו.

עיסאווי פריג': זה מחובתה.

עיסאווי פריג': גם אותה אתה רוצה להשתיק?

עיסאווי פריג': זאת האמת.

אלי כהן: לא להפריע לה.

<אתי בנדלר: אני אומרת את זה בשבילכם.

דוד ביטן: עזבי, זה לא מקובל מה שאת - - -

עיסאווי פריג': מה זה לא מקובל?

עיסאווי פריג': אתה רוצה להשתיק אותה?

<אתי בנדלר: חבר הכנסת ביטן - - -

דוד ביטן: את נותנת ציונים למי ש - - -

עיסאווי פריג': אתה רוצה להשתיק את היועצת המשפטית?

<אתי בנדלר: אני לא נותנת ציונים, דבריו היו - - - רק דברי ההסבר לא היו בפני הוועדה.

עיסאווי פריג': מה זה לא מקובל?

דוד ביטן: לדעתי זה לא - - -

יוסי יונה: מה ניתן להסיק מדברייך?

<אתי בנדלר: שום דבר, אני חושבת שאתם צריכים - - - דברי ההסבר אמורים להסביר הצעה, הצעת חוק.

<אתי בנדלר: זה הכול.

דוד ביטן: זה לא מקובל.

אלי כהן: לא להפריע לה.

אלי כהן: עוד דברים, גברתי?

<אתי בנדלר: לא, זה הכול.

יוסי יונה: אדוני היושב ראש, מה ניתן לגזור מדבריה של היועצת המשפטית לממשלה?

דוד ביטן: - - - הבג"צ.

עיסאווי פריג': למה העקיצות המיותרות האלה?

עיסאווי פריג': אני לא מבין.

דוד ביטן: - - - זה לא מקובל.

אלי כהן: אני אגיד לך.

אלי כהן: קודם כל דבריה של היועצת המשפטית - - -

דוד ביטן: היא נותנת ציונים - - -

אלי כהן: אני חושב שהם ברורים והם לא משתמעים לשתי פנים.

אלי כהן: יחד עם זאת, אדוני, למיטב ידיעתי יש לך תואר רביעי, אם אני לא טועה, ולכן מצופה ממי שיש לו תואר רביעי שתיקון של שניים וחצי שורות, אני בטוח שהוא יוכל ל - - -

יוסי יונה: לא, אני רוצה פשוט להעביר את זה מהמשתמע אל הברור.

אלי כהן: אוקיי, תודה.

אלי כהן: גברתי, אנחנו נעבור להצבעה?

<אתי בנדלר: בהחלט.

אלי כהן: אם כן, נעבור, גברתי, להצבעה - - -

דוד ביטן: יש נימוק, למה אין נימוק?

עיסאווי פריג': אין נימוק, הוא לא קשור לחוק.

<אתי בנדלר: מי בעד?

עיסאווי פריג': דברי ההסבר לא קשורים לחוק.

דוד ביטן: סלח לי, יש - - -

עיסאווי פריג': זה פוליטיקה.

אלי כהן: נעבור - - -

יוסי יונה: אין נימוק.

עיסאווי פריג': וכולם מתיישרים.

עיסאווי פריג': משרד המשפטים ומשרד התקשורת, כולם מתיישרים איתכם, עם הפוליטיקה הזאת.

דוד ביטן: את לא צודקת, תסלחי לי, השרים רשאים לוותר על - - -

אלי כהן: אז אנחנו נעבור להצביע.

עיסאווי פריג': כן, הכול פוליטיקה.

אלי כהן: ביטן, ביטן.

דוד ביטן: הם לא מעוניינים בסמכות, מה בדיוק הבעיה?

עיסאווי פריג': מה הבעיה?

עיסאווי פריג': הבעיה שאתם לא ענייניים.

יוסי יונה: דוד, זה לא - - -

עיסאווי פריג': כמו שוק בשר טורקי אתם מנהלים את זה.

דוד ביטן: היא אמרה דברים לבג"צ עכשיו.

עיסאווי פריג': לא, אתה לא תשתיק אותה, היא אמרה מה שהיא צריכה להגיד.

<אתי בנדלר: אני אמרתי לך ולכל אחד מחברי ה - - -

דוד ביטן: הוא לא חייב לנמק.

עיסאווי פריג': דוד, היא אמרה מה שצריך להגיד.

דוד ביטן: למה לא? אני לא מבין, למה הוא לא יכול לוותר על הסמכות?

עיסאווי פריג': במקום - - -

אלי כהן: ביטן, תודה רבה לך.

אלי כהן: תודה.

אלי כהן: רועי, תרגיע אותו כבר.

יוסי יונה: לא, פילבר אמר, פילבר סיפק את הנימוק, דוד.

אלי כהן: יונה, תודה.

עיסאווי פריג': כן, פילבר אמר פוליטיקה.

יוסי יונה: שקיימת אי הסכמה ואנחנו אפילו לא יודעים מה מהותה של אי ההסכמה ביניהם.

עיסאווי פריג': הדרג המקצועי אומר לך, 'אני מוכן'.

אלי כהן: אם כן אנחנו נעבור, גברתי, להצביע על?

<אתי בנדלר: פסקה (1) שבסעיף 1.

אלי כהן: מי בעד?

אלי כהן: מי נגד?

אלי כהן: מי נמנע?

אלי כהן: חמישה בעד, שלושה נגד, אין נמנעים.

אלי כהן: התקבל, גברתי.

אלי כהן: בעד – 5

אלי כהן: נמנעים – אין פסקה (1) בסעיף 1 אושרה.

אלי כהן: מה הסעיף הבא?

<אתי בנדלר: פסקה (2) בסעיף 1.

אלי כהן: מי בעד?

אלי כהן: חמישה.

אלי כהן: מי נגד?

אלי כהן: יש גם את חבר הכנסת מלכיאלי כאן.

עיסאווי פריג': אתם שניים ב'כולנו'?

אלי כהן: כן, אני וחבר הכנסת פולקמן.

אלי כהן: מי נגד?

אלי כהן: שלושה.

אלי כהן: אין נמנעים.

אלי כהן: בעד – 5

אלי כהן: נמנעים – אין פסקה (2) בסעיף 1 אושרה.

אלי כהן: אם כן, כל הסעיפים התקבלו.

<אתי בנדלר: סעיף 1 כולו, אתה רוצה, כדי שיהיה ברור שהצבעת גם על הרישא?

<אתי בנדלר: אז סעיף 1 כולו.

חיים ילין: כבוד היושב ראש, אני - - -

אלי כהן: לא להפריע, סליחה.

<אתי בנדלר: אם כך, כל סעיף 1 התקבל.

אלי כהן: אוקיי, אם כך, כל סעיף 1 התקבל.

אלי כהן: בעוד חצי שעה נגיע להצביע על הרביזיה.

עיסאווי פריג': מי הגיש רביזיה?

אלי כהן: רביזיה אתה גם מגיש על הכול?

אלי כהן: אוקיי.

אלי כהן: פולקמן מגיש על הכול.

עיסאווי פריג': אה, הולך להיות מעניין.

אלי כהן: עוד חצי שעה להצביע על הרביזיה.

אלי כהן: הישיבה בעניין דיון בהצעת חוק השידור הציבורי (תיקון מספר 6), התשע"ז-2016, אנחנו צריכים להצביע רק על נושא הרביזיות.

אלי כהן: על איזה רביזיות צריכים להצביע, גברתי?

אורי מקלב: יש כאלה שאומרים שרביזיה - - -

יוסי יונה: מה המשמעות?

דוד ביטן: חבר הכנסת פריג', שהגיש את הרביזיה לא נמצא.

<אתי בנדלר: אז יש לפי בקשת עיסאווי פריג' ויוסי יונה.

אלי כהן: אם כן אנחנו נעבור להצביע.

אלי כהן: אחת אחת?

<אתי בנדלר: אפשר ביחד.

<אתי בנדלר: על הבקשות של חברי הכנסת חיים ילין, עיסאווי פריג' ויוסי יונה.

חיים ילין: יש לפולקמן גם רביזיה.

<אתי בנדלר: כן, אבל אתם ביקשתם דיון מחדש רק על דחיית ההסתייגויות.

אלי כהן: אם כן, אנחנו נעבור להצביע על דחיית ההסתייגויות של חברי הכנסת ילין, עיסאווי פריג' ויוסי יונה.

אלי כהן: מי בעד הבקשה לדיון מחדש?

אלי כהן: שניים בעד.

אלי כהן: מי נגד?

אלי כהן: שישה.

אלי כהן: לכן זה נגד.

אלי כהן: בעד הבקשה – 2

אלי כהן: הבקשה לדיון מחדש לא נתקבלה.

<אתי בנדלר: הבקשה השנייה היא בקשתו של חבר הכנסת רועי פולקמן, בקשה לדיון מחדש בכל הצעת החוק.

אלי כהן: מי בעד בקשתו של חבר הכנסת פולקמן?

אלי כהן: שניים בעד.

אלי כהן: מי נגד?

אלי כהן: חמישה נגד.

אלי כהן: נדחה.

אלי כהן: תודה רבה.

אלי כהן: בעד – 2

אלי כהן: הבקשה לדיון מחדש לא נתקבלה.

אלי כהן: תודה רבה.

אלי כהן: סיימנו?

<אתי בנדלר: סיימנו.

אלי כהן: אני מודה לכולם, הישיבה נעולה.

אלי כהן: חג שמח.